অনেক শিশুর দুধদাঁতে কালো দাগ দেখা যায়। কারো দাঁত আস্তে ভেঙে পড়ে, আবার কারও দাঁত মাড়ির ভেতর ঢুকে যায়। একে ডেন্টাল প্ল্যাক বলা হয়। এটি তৈরি হয় লালা, খাদ্যবস্তু ও জীবাণুর সমন্বয়ে। অতিরিক্ত চকলেট, চিপস, আইসক্রিম, কোমল পানীয় খাওয়ার কারণে প্ল্যাকের মধ্যকার জীবাণু এক ধরনের অ্যাসিড তৈরি করে। এ অ্যাসিড তখন দাঁতের শক্ত আবরণ ভেঙে ক্যারিজ বা দাঁত ক্ষয় শুরু করে। তাই শিশুকে কোমল পানীয়, চকলেট, চিপস খাওয়া থেকে যতদূর সম্ভব বিরত রাখতে হবে।